На основи члена 185. пасус 1, а у вязи зоз членом 28. пасус 5. точка 1. и пасус 6. Закона о основох системи образованя и воспитаня («Службени глашнїк РС», число 88/17, 27/18 – др. закон, 10/2019, 27/2018 – др. закон, 6/2020 129/2021 и 19/25), члена 15. и 16. пасус 2, члена 24. пасус 2. и члена 37. пасус 4. Покраїнскей скупштинскей одлуки о покраїнскей управи («Службени новини АП Войводини», число 37/14, 54/14 – др. одлука, 37/16, 29/17, 24/2019, 66/2020 и 38/2021), заменїца покраїнского секретара за образованє, предписаня, управу и национални меншини – национални заєднїци, на основи Ришеня покраїнского секретара за образованє, предписаня, управу и национални меншини – национални заєднїци число: 001642201 2024 09427 002 001 000 001 04 007 од  10.6.2024. року,приноши:

**ПРАВИЛНЇК**

**О ВИМЕНКИ ПРАВИЛНЇКА О ШКОЛСКИМ КАЛЕНДАРЕ ЗА ШТРЕДНЇ ШКОЛИ ЗОЗ ШЕДЗИСКОМ НА ТЕРИТОРИЇ АВТОНОМНЕЙ ПОКРАЇНИ ВОЙВОДИНИ ЗА ШКОЛСКИ 2024/2025. РОК**

**Член 1.**

У Правилнїку о школским календаре за штреднї школи зоз шедзиском на териториї Автономней покраїни Войводини за школски 2024/2025. рок («Службени новини АП Войводини», число 27/2024, 36/2024) у члeну 3. пасус 4. ше меня и вон глаши:

«Винїмково, у случаю кед нєт можлївосци же би ґимназиї и фахово школи витворели обовязни форми образовно-воспитней роботи у полним чишлє наставних тижньох и наставних дньох на рочним уровню, наставу ше витворює док ше нє реализує найменєй 2/3 наставних дньох же би ше витворело ключни цилї и обчековани резултати у рамикох наставних предметох.»

**Член 2.**

У члену 4. ше додава пасус 6. и вон глаши:

«Винїмково, друге полроче за школярох IV класи ґимназиї и за школярох III класи тророчного и IV класи штиророчного образованя фахових школох ше закончує по пияток 27. юния 2025. року.»

**Член 3.**

У члену 5. ше додава пасус 7. хтори глаши:

«Винїмково, за школярох I, II и III класох ґимназийох и штиророчних фахових школох и школярох I и II класох тророчних фахових школох лєтнї розпуст почина найпознєйше на пондзелок 21. юлия 2025. року.»

**Член 4**.

Член 9. ше сцера.

**Член 5**.

Таблїчкови приказ календара образовно-воспитней роботи штреднїх школох за школски 2024/2025. рок состойна часц того правилнїка.

**Член 6.**

Тот правилнїк ступа на моц наступни дзень по обявйованю у «Службених новинох АП Войводини», а сходно члену 53. пасус 2. Закона о дeржавнeй управи («Службени глашнїк РС», число 79/05, 101/07, 95/10, 99/14, 47/18 и 30/10 – др. закон), будзе обявени и у «Службеним глашнїку РС».

Покраїнски секретарият за образованє, предписаня, управу и национални меншини –

национални заєднїци

Число: 001796018 2024 09427 001 001 000 001

У Новим Садзе, 8.5.2025. року.

**П.О. ПОКРАЇНСКОГО СЕКРЕТАРА**

**ЗАМЕНЇЦА ПОКРАЇНСКОГО СЕКРЕТАРА,**

**Сладяна Бурсач, с.р.**